
BILJEŠKE
UZ FINANCIJSKE IZVJEŠTAJE ZA 2019. GODINU



1. OPĆI PODACI O USTANOVI I ZAKONSKI OKVIR

Agencija za društveno poticanu stanogradnju Grada Rijeke (dalje u tekstu: Agencija) je ustanova upisana u sudski registar Trgovačkog suda u Rijeci 14. veljače 2006. godine, djelatnost je započela obavljati 1. srpnja  2006. godine. Osnovna djelatnost Agencije su investitorski poslovi u vezi s izgradnjom i prodajom stanova u okviru društveno poticane stanogradnje na području Grada Rijeke sukladno propisima kojima se uređuje društveno poticana stanogradnja.

Osnivač Agencije je Grad Rijeka. U 2006. godini Agencija  je vodila računovodstvo u skladu s Uredbom o računovodstvu neprofitnih organizacija („Narodne novine“, broj 112/93, 7/09, 158/13, 1/14 I 44/14) i Pravilniku o knjigovodstvu i računskom planu neprofitnih organizacija („Narodne novine“, broj 20/94 i 40/94-ispravak). Uvrštavanjem u Registar proračunskih korisnika od 01. siječnja 2007. godine ustanova postaje obveznik vođenja proračunskog računovodstva. Dana 01. siječnja 2010. godine Agencija se ponovo upisuje u registar neprofitnih organizacija te se, u skladu s odredbama,  Zakona o PDV-u prijavljuje u sustav i postaje obveznikom PDV-a.
Ministarstvo financija, Državna riznica dalo je 2016. godine pisano mišljenje da Agencija temeljem kriterija za financiranje svog poslovanja treba steći status proračunskog korisnika (KLASA: 401-01/15-01/94, URBROJ: 513-05-02-16-21 od 07. lipnja 2016.), iz kojeg razloga Agencija od 01. siječnja 2018. godine ponovo dobiva status proračunskog korisnika i upisuje se u Registar proračunskih korisnika pod RKP brojem 40818 te ustrojava proračunsko računovostavo u skladu sa Zakonom o proračunu ("Narodne novine", broj 87/08, 136/12 i 15/15) i Pravilnikom o proračunskom računovodstvu i računskom planu ("Narodne novine", broj 124/14, 115/15, 87/16, 3/18 i 126/19).

Agencija sukladno Odluci o uvođenju Riznice Grada Rijeke i njezinim izmjenama (“Službene novine Grada Rijeke” broj 12/15, 13/16, 2/17, 11/17 i 13/19) od 01. siječnja 2018. godine svoje financijsko poslovanje organizira i vodi na način da se sva plaćanja na teret proračunskih pozicija rashoda izvršavaju s jedinstvenog računa Riznice Grada Rijeke. Vlastiti i namjenski prihodi uplaćuju se i izvršavaju preko posebnih računa. Financijsko poslovanje i računovodstvene evidencije integrirani su u jedinstveni  računovodstveno-informacijski sustav Riznice koji omogućava jednostavnu konsolidaciju proračuna Grada i proračunskih korisnika. 
[bookmark: _Hlk31301819][bookmark: _Hlk31301725]Na dan sastavljanja izvještaja Agencija zapošljava 5 djelatnika od čega su 5 u punom radnom vremenu. Ovaj financijski izvještaj sastavlja knjigovodstveni servis za obavljanje računovodstvenih poslova, angažiran od strane Agencije. 
Financijski izvještaji za razdoblje od 01. siječnja do 31. prosinca 2019. godine sastavljeni su u skladu s Pravilnikom o financijskom izvještavanju u proračunskom računovodstvu ("Narodne novine", broj 3/15, 93/15, 135/15, 2/17, 28/17, 112/18 i 126/19) i s Okružnicom Ministarstva finanacija o sastavljanju i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 01. siječnja do 31. prosinca 2019. godine (KLASA: 400-02/19-01/27, URBROJ: 513-05-03-20-4 od 09. siječnja 2020. godine).

Finanijski izvještaji sastoje se od: Bilance (Obrazac BIL), Izvještaja o prihodima i rashodima, primicima i izdacima (Obrazac PR-RAS), Izvještaja o rashodima prema funkcijskoj klasifikaciji (Obrazac RAS-funkcijski), Izvještaja o promjenama u vrijednosti i obujmu imovine i obveza (Obrazac P-VRIO), Izvještaja o obvezama (Obrazac Obveze) i ovih Bilješki uz financijske izvještaje. 

Odgovorna osoba Agencije je Hrvoje Šćulac koji je preuzeo dužnost ravnatelja 18. veljače 2019. godine od v.d. ravnateljice Denis Šuline.

Agencija svoj rad planira na programskoj osnovi ostvarivanjem određenih projekata i aktivnosti.


2. BILJEŠKE UZ OBRAZAC BILANCA
Ukupna aktiva Agencije na izvještajni datum iznosi 57.440.494 kn, u strukturi koje se 10.760.628 kn odnosi na nefinancijsku imovinu, a 46.679.866 kn na financijsku imovinu.
Bilješka br. 1 – AOP 005
Nematerijalna imovina povećana je u odnosu na prethodnu godinu. Godišnjim popisom dugotrajne imovine ustanovljeno je postojanje licenci aplikativne podrške nabavljene prethodnog razdoblja te je izvršena korekcija stanja ove vrste imovine u iznosu od 79.000 kn kao i ispravak vrijednosti u iznosu od 19.750 kn. 
Bilješka br. 2 – AOP 007
Proizvedena dugotrajna imovina iskazana je u visini 92.958 kn. Smanjenje u odnosu na prethodnu godinu rezultat je izvršenog isknjiženja dugotrajne imovine u vrijednosti od 30.264 kn.  
Bilješka br. 3 – AOP 040
Tijekom izvještajne godine vrijednost ukupne nematerijalne proizvedene imovine manja je za 55.835 kn u odnosu na prethodnu godinu. 
Bilješka br. 4 – AOP 049
Tijekom 2019. godine nabavljeno je 92 kn sitnog inventara te ukupan iznos sitnog inventara u upotrebi iznosi 20.832 kn.
Bilješka br. 5 – AOP 058
Proizvodena kratkotrajna imovina iskazana je u visini 10.608.420 kn, a odnosi se na 17 izgrađenih, a neprodanih garaža iz projekta POS Rujevica II. faza u visini 1.508.462 kn i na proizvodnju u tijeku vezano za realizaciju projekta POS Martinkovac I. faza u visini od 9.099.958 kn. 
Ulaganja vezana za projekt POS Martinkovac I. faza u visini 9.099.958 kn obuhvaćaju vrijednost zemljišta u visini 6.978.775 kn, komunalni i vodni doprinos u visini 2.076.453 kn te ostale popratne usluge u svezi s realizacijom projekta u visini 44.730 kn.
Bilješka br. 6 – AOP 063
Financijska imovina sastoji se od novčanih sredstva iskazanih u visini 1.630.031 kn (odnose se na stanja na transakcijskim računima Agencije), potraživanja za više plaćene poreze i doprinose iskazana u visini 352.726 kn (odnose se na potraživanja po osnovi pretporeza temeljem obračuna poreza na dodanu vrijednost), zatim zajmova kupcima stanova iskazanih u visini 29.255.306 kn te zajmova Gradu Rijeci u visini 15.439.895 kn.
Zajmovi kupcima stanova u visini od 29.255.306 kn odnose se na potraživanja po slijedećim osnovama:
1. zajmovi građanima tj. kupcima plasirani u visini ulaganja javnih sredstava kroz tzv. III obrok iz projekta POS Rujevica II. faza, 
2. zajmovi građanima tj. kupcima plasirani u visini ulaganja javnih sredstava kroz tzv. III obrok iz projekta POS Drenova, 
3. zajmovi građanima tj. kupcima plasirani u visini ulaganja javnih sredstava kroz tzv. III obrok iz projekta POS Hostov breg.

Zajmovi gradskim poračunima odnose se na dugoročni zajam Gradu Rijeci s počekom od 10 godina i rokom otplate od 10 godina za kupnju 124 stana, 253 parkirna mjesta i 4 poslovna prostora izgrađenih u dva poslovno-stambena objekta tijekom 2008. godine u projektu Rujevica I. faza u iznosu od 15.439.895 kn, a koji iznos predstavlja visinu državnih poticajnih sredstava uloženih u izgradnju. 
Bilješka br. 7 – AOP 159
Rashodi budućih razdoblja u visini 1.908 kn odnose se na naknadu troškova prijevoza na i s posla za 4 zaposlenika koja je isplaćena u 12/2019., a odnosi se na naknadu prijevoza  za 01/2020. godine.
Bilješka br. 8 – AOP 164
Obveze za rashode poslovanja u visini 229.876 kn, odnose se na obračunate troškove neto plaća, te davanja iz i na plaću za 12/2019 koje se isplaćuje u 01/2020 u visini 72.110 kn, tekuće obveze prema dobavljačima za usluge primljene u prosincu 2019. u visni 84.417 kn, obveze za usluge banaka za održavanje transakcijskih računa 402 kn. Ostale tekuće obveze odnose se na povrat obračunatog pretporeza (PDV-a) nadležnom proračunu u iznosu od 70.149 kn te za obveze prema kupcu za predujam  u iznosu od 2.797 kn. Unaprijed uplaćena redovna rata zajma. 
Bilješka br. 9  – AOP 193
Obveze za kredite i zajmove – tuzemne, iznose ukupno 55.382.337 kn, a odnose se na obveze za zajmove od državnog proračuna 35.451.636 kn te obveze za zajmove od gradskih proračuna u iznosu od 19.930.701 kn. 
Iznos obveza za kredite i zajmove odnosi se na slijedeće obaveze:
1. [bookmark: _Hlk803077]Obveza za povrat državnih poticajnih sredstava kojima je financirana izgradnja projekta Rujevica I. faza u visini 15.439.895 kn s počekom od 10 godina i rokom otplate 10 godina. Primljena sredstva pod istim uvjetima plasirana su Gradu Rijeci. Prema Sporazumu o osiguranju doznačenih sredstava od 21. prosinca 2006. god. s Agencijom za pravni promet i posredovanje nekretninama, Otplata rata prema novom otplatnom planu započela je u prosincu 2018. god. te je ratama ukupno otplaćeno 1.374.239 kn.

2. Obveza za povrat državnih poticajnih sredstava kojima je financirana izgradnja projekta Rujevica II. faza s rokovima sukladnima naplati od strane kupaca kojima su navedena sredstva plasirana kroz obročnu otplatu tzv. III. obroka. Stanje obveza na 31.12.2019. god. iznosi 5.384.964 kn.

3. Obveza za povrat državnih poticajnih sredstava kojima je financirana izgradnja projekta Drenova s rokovima sukladnima naplati od strane kupaca kojima su navedena sredstva plasirana kroz obročnu otplatu tzv. III. obroka. Stanje obveza na 31.12.2019. god. iznosi 7.561.579 kn.

4. Obveza za povrat državnih poticajnih sredstava kojima je financirana izgradnja projekta Hostov breg s rokovima sukladnima naplati od strane kupaca kojima su navedena sredstva plasirana kroz obročnu otplatu tzv. III. obroka. Stanje obveza na 31.12.2019. god. iznosi 5.493.429 kn.

5. Obveza za povrat državnih poticajnih sredstava kojima je financirana izgradnja projekta Rujevica II. faza u visini 332.544 kn, a koji iznos predstavlja ukalkulirani udio u III. obroku financiranih i izgrađenih, a neprodanih 17 garaža.

6. Obveza za povrat državnih poticajnih sredstava – rezervni fond sukladno članku 10. stavku 3. Zakona o društveno poticanoj stanogradnji („Narodne novine“, broj 109/01, 82/04, 76/07, 38/09, 86/12, 07/13, 26/15, 57/18 i 66/19) za financiranje dijela troškova gradnje 17 dovršenih, a neprodanih garaža u projektu Rujevica II. faza u visini 368.162 kn.

7. Obveza za povrat državnih poticajnih sredstava kojima se financira izgradnja projekta Martinkovac I. faza u visini 418.453 kn.

8. Obveza za povrat državnih poticajnih sredstava - rezervni fond sukladno članku 10. stavku 3. Zakona o društveno poticanoj stanogradnji za osiguranje financiranja nepokrivenih troškova u projektu Martinkovac I. faza iskazana je u visini 452.610 kn. 

9. Obveza za povrat ulaganja Grada Rijeke kojima je financirana izgradnja projekta Rujevica II. faza s rokovima sukladnima naplati od strane kupaca kojima su navedena sredstva plasirana kroz obročnu otplatu tzv. III. obroka. Stanje obveza na 31.12.2019. god. iznosi 6.025.459 kn.
. 
10. Obveza za povrat ulaganja Grada Rijeke kojima je financirana izgradnja projekta  Drenova s rokovima sukladnima naplati od strane kupaca kojima su navedena sredstva plasirana kroz obročnu otplatu tzv. III. obroka. Stanje obveza na 31.12.2019. god. iznosi 1.891.569 kn.

11. Obveza za povrat ulaganja Grada Rijeke kojima je financirana izgradnja projekta  Hostov breg s rokovima sukladnima naplati od strane kupaca kojima su navedena sredstva plasirana kroz obročnu otplatu tzv. III. obroka. Stanje obveza na 31.12.2019. god. iznosi 2.898.863 kn.

12. Obveza za povrat ulaganja Grada Rijeke kojima je financirana izgradnja projekta Rujevica II. faza u visini 341.270 kn, a koji iznos predstavlja ukalkulirani udio u III. obroku financiranih i izgrađenih, a neprodanih 17 garaža.

13. Obveza za povrat ulaganja Grada Rijeke kojima je financirana izgradnja projekta Martinkovac I. faza u visini 8.773.540 kn.



Bilješka br. 10 – AOP 232-237
Utvrđen je rezultat poslovanja za svaku posebnu aktivnost, od redovnog poslovanja, nefinancijske imovine i financijske imovine, sukladno čl. 82. Pravilnika o proračunskom računovodstvu i računskom planu. U niže navedenoj tablici prikazan je ostvareni rezultat 

	AOP Obrazac Bilanca
	AOP PR-RAS
	Stanje 31.12.2019. god 
	Iznos

	
	632
	Manjak prihoda i primitaka 
	· 66.314

	
	634
	Manjak prihoda i primitaka - preneseni
	· 183.570

	
	636
	Manjak prihoda i primitaka za pokrice u sljed.razdoblju
	· 249.884 

	232
	
	Višak primitaka od financijske imovine
	322

	237
	
	Manjak prihoda poslovanja
	· 247.567

	238
	
	Manjak primitaka od financijske imovine
	-2.639



Bilješka br. 11 – AOP 245
U izvanbilančnim evidencijama evidentirana je oprema Grada Rijeke dobivena na korištenje čija je sadašnja vrijednost 6.192 kn. Evidentirane su potencijalne obveze po sudskim sporovima u visini 485.389 kn. Prema analitičkoj evidenciji instrumenta osiguranja plaćanja na dan 31.12.2019. god. Agencija je zaprimila ukupnu vrijednost bjanko zadužnica od 301 fizičke osobe (suvlasnika/sudužnika nekretnina) u vrijednosti 142.550.000 kn, založna prava (hipoteke) od 176 fizičkih osoba (suvlasnika/sudužnika nekretnina)  koja iznose 31.089.093 kn te bjanko zadužnice od četiri pravnih osoba u iznosu od 155.000 kn. Izdana je jedna bjanko zadužnica u iznosu od 7.000 kn kao sredstvo osiguranja plaćanja. Ukupan iznos izvanbilančnih zapisa iznosi 174.292.674 kn (AOP 244).
Potraživanja u sudskim sporovima odnose se na spor s društvom Capital ing d.o.o. temeljem Ugovora za izradu usluge pripremnih radova projektiranja, izrade projektne dokumentacije i ishodovanja dozvola za izgradnju, energetskog certificiranja, izrade etažnih elaborata višestambenih građevina po modelu POS-a kao subvencioniranom programu stanogradnje na Martinkovcu planskih oznaka Dp-5 i Dp-7 te usluga projektantskog nadzora tijekom izvođenja radova od 30.12.2010, i Dodataka I. i II. tom ugovoru. Vrijednost ugovorenih usluga projektiranja iznosila je 883.060 kn uvećano za PDV-e. Od navedenog iznosa, Agencija je društvu Capital ing d.o.o. isplatila 658.320 kn uvećano za PDV-e. Agencija je aktiviranjem bankarske garancije za dobro izvršenje ugovora koju je primila od društva Capital ing d.o.o., uspijela naplatiti 331.147 kn, tako da sad iznos potraživanja u sporu, od društva Capital ing d.o.o., iznose 408.966 kn (s PDV-om).
Prilozi:
Tablica 1.: Popis ugovornih odnosa i slično koji uz ispunjenje određenih uvjeta mogu postati obveza, na dan 31. prosinca 2019. god.
Tablica 2.: Popis ugovornih odnosa i slično koji uz ispunjenje određenih uvjeta mogu postati imovina, na dan 31. prosinca 2019. god.
Tablica 3. a).: Popis sudskih sporova u tijeku u kojima je APOS tuženik, na dan 31. prosinca 2019. god.
Tablica 3. b).: Popis sudskih sporova u tijeku u kojima je APOS tužitelj, na dan 31. prosinca 2019. god.
3. BILJEŠKE UZ OBRAZAC PR-RAS

Bilješka br. 1 – AOP 001

Prihodi poslovanja iskazani su visini 2.394.338 kn, odnose se na prihode od imovine (1.349.400 kn), prihode od upravnih i administrativnih pristojbi, pristojbi po posebnim propisima i naknada (2.380 kn) i prihode iz nadležnog proračuna (1.042.558 kn).

Bilješka br. 2 – AOP 074

Iskazani iznos od 1.349.400 kn predstavlja prihode s osnova pasivnih kamata po viđenju na neoročena sredstva po transakcijskim računima u visini od 1.771 kn, te zateznu kamatu u visini 330.712 kn obračunatu po zajmu Gradu Rijeci za obročnu otplatu kupljenih nekretnina iz projekta Rujevica I. faza; te prihoda od pozitivnih tečajnih razlika uslijed primjene valutne klauzule u iznosu od 384 kn i kamate na dane zajmove kupcima iskazane u visini 201.327 kn. Prihodi od kamata na dane zajmove projekt Rujevica I. faza iznose 815.206 kn.

Bilješka br. 3 – AOP 116

Ostali nespomenuti prihodi u iznosu 2.380 kn odnose se na naplaćenu štetu od Croatia osiguranja d.d. temeljem odštetnog zahtjeva za naknadu štete.

Bilješka br. 4 – AOP 132

Prihodi iz nadležnog proračuna za financiranje rashoda poslovanja u visini od 1.042.558 kn odnose se na sredstva iz Proračuna Grada Rijeke koja su isplaćena s računa Riznice Grada Rijeke za plaće i dio materijalno-financijskih rashoda Agencije.

Bilješka br. 5 – AOP 148

Rashodi poslovanja iznose 2.458.335 kn, a odnose se na rashode za zaposlene (807.451 kn), materijalne rashode (629.358 kn) i financijske rashode (1.021.526 kn).

Bilješka br. 6 – AOP 149

Rashodi za zaposlene iskazani su u visini 807.451 kn i obuhvaćaju izdatke za plaće zaposlenih sa svim pripadajućim davanjima.

Bilješka br. 7 – AOP 160

Materijalni rashodi iskazani u iznosu od 629.358 kn odnose se na izdatke za naknade troškova zaposlenima (55.531 kn), rashode za materijal i energiju (19.680 kn), rashode za usluge (550.365 kn) i ostale nespomenute rashode poslovanja (3.782 kn). 

Bilješka br. 8 – AOP 161

Naknade troškova zaposlenima iskazane u visni 55.531 kn odnose se na izdatke za naknadu troškova po osnovi službenih putovanja u visini 14.075 kn, naknade za prijevoz na posao i s posla u visini 22.896 kn te naknade za sudjelovanje zaposlenika na seminarima te stručnim usavršavanjima iznosi 18.560 kn.


Bilješka br. 9 – AOP 166
Iskazani rashodi za materijal i energiju u visini 19.680 kn odnose se najvećim dijelom na troškove energije (13.263 kn), zatim na nabavu uredskog materijala (6.255 kn), na materijal za tekuće investicijsko održavanje (70 kn) te na nabavu sitnog inventara u visini od 92 kn.

Bilješka br. 10 – AOP 174

Rashodi za usluge evidentirani su u visini od 550.365 kn, a obuhvaćaju usluge telefona, pošte i prijevoza (1.744 kn), troškove tekućeg i investicijskog održavanja (3.275 kn), usluge promidžbe i informiranja (2.607 kn) te troškove komunalnih usluga u visini od 17.004 kn koji se odnose na obračunatu komunalnu naknadu, obračunatu zajedničku pričuvu za neprodane garaže  te troškove pitke vode i slično. Zakupnine i najamnine u iznosu od 33.750 kn se odnose na troškove najma službenog automobila i parkirne karte za 2019. godinu.
Troškovi za intelektualne i osobne usluge u visini od 421.200 kn. 

Bilješka br. 11 – AOP 182

Računalne usluge iskazane su u visini od 67.060 kn, a odnose se na usluge održavanja aplikacije prodanih stanova po modelu društveno poticane stanogradnje.

Bilješka br. 12 – AOP 183

Ostale usluge odnose se na usluge čiščenja u iznosu od 3.600 kn i na trošak izrade ključeva 125 kn.

Bilješka br. 13 – AOP 185

Ostali nespomenuti rashodi poslovanja u iznosu od 3.782 kn se najvećim dijelom se odnose na troškove plaćenih premija osiguranja poslovnog prostora u visini od 2.631, premije osiguranja zaposlenih 480 kn te ostale troškove.

Bilješka br. 14 – AOP 193

[bookmark: _Hlk31317179]Financijski rashodi iznose 1.021.526 kn, a odnose se na kamate za primljene kredite i zajmove (1.016.533 kn), bankarske usluge 4.285, negativne tečajne razlike 706 kn i zatezne kamate u iznosu od 2 kn.

Bilješka br. 15 – AOP 199

Kamate za primljene kredite i zajmove iznose 1.016.533 kn, a obuhvaćaju kamate plaćene na javna sredstva. Prihodi s osnove kamata po plasiranim javnim sredstvima kupcima kroz tzv. III. obrok iskazani su u prihodima na poziciji AOP 092.

Bilješka br. 16 – AOP 341

Rashodi za nabavu nefinancijske imovine iznose 2.639 kn (mobilni uređaj). 


Bilješka br. 17 – AOP 411

Primici od financijske imovine i zaduženja iznose 4.217.644 kn, a odnose se na primitke (povrate) glavnica zajmova danih građanima (fizičkim osobama) kroz tzv. III. obrok (2.843.405  kn) i povrat zajmova danih gradskim proračunima - Gradu Rijeci vezano za obročnu otplatu kupljenih nekretnina iz projekta POS Rujevica I. faza (1.374.239 kn).

Bilješka br. 18 – AOP 518

Izdaci za financijsku imovinu i otplate zajmova iznose 4.217.322 kn, a obuhvaćaju otplatu glavnica primljenih zajmova od državnog proračuna (3.051.391 kn) i gradskog proračuna (1.165.931 kn) za plasirana javna sredstva (tzv. III. obrok) iz projekta POS Rujevica II. faza, POS Donja Drenova i POS Hostov breg I. faza - a koja se po naplati od kupaca vraćaju Agenciji za pravni promet i posredovanje nekretninama i Gradu Rijeci.

Bilješka br. 19 – AOP 638

Stanje novčanih sredstava na početku izvještajnog razdoblja iznosi 1.685.384 kn.

Bilješka br. 20 – AOP 641

Stanje novčanih sredstava na kraju izvještajnog razdoblja iznosi 1.630.031 kn.

Bilješka br. 21 – AOP 679

Prihodi od kamata na dane zajmove gradskim proračunima iznose 815.206 kn, a odnose se na tzv. robni kredit Gradu Rijeci.

Bilješka br. 22 – AOP 722

Kamate za primljene zajmove od Agencije za pravni promet i posredovanje nekreninama iznose 934.269 kn u promatranom razdoblju.

Bilješka br. 23 – AOP 724

Kamate za primljene zajmove od Grada Rijeke iznose 82.264 kn u promatranom razdoblju.

Bilješka br. 24 – AOP 799

Povrat zajmova danih građanima odnosi se naplaćenu glavnicu kroz tzv. III. obrok iz projekta Rujevica II. faza, Donja Drenova i Hostov breg I. faza u iznosu od 2.843.405 kn.

Bilješka br. 25 – AOP 828

Povrat zajmova danih gradskim proračunima odnosi se na četiri glavnice robnog kredita u iznosu od 1.374.239 kn vezano za projekt Rujevica I. faza.

Bilješka br. 26 – AOP 954

U promatranom razdoblju otplaćene su glavnice primljenih zajmova od državnog proračuna u iznosu od 3.051.391 kn za realizirane projekte na lokacijama; Rujevica II. faza, Donja Drenova i Hostov breg I. faza.

Bilješka br. 27 – AOP 958

U promatranom razdoblju otplaćene su glavnice primljenih zajmova od gradskog proračuna u iznosu od 1.165.931 kn za realizirane projekte na lokacijama; Rujevica II. faza, Donja Drenova i Hostov breg I. faza.



4. BILJEŠKE UZ OBRAZAC OBVEZE

Bilješka br. 1 – AOP 001
Stanje obveza na dan 1. siječnja 2019. god. iznosi 59.295.050 kn.
Bilješka br. 2 – AOP 002
Povećanje obveza u izvještajnom razdoblju iznosi 1.856.164 kn, a odnosi se na obveze za zaposlene (807.452 kn), obveze za materijalne rashode (711.107 kn), obveze za financijske rashode (4.394 kn), ostale tekuće obveze (103.244 kn) i obveze za nabavu nefinancijske imovine (3.299 kn).
Bilješka br. 3 – AOP 019
Podmirene obveze u izvještajnom razdoblju iznose 5.539.002 kn, a odnose se na obveze prema Agenciji za pravni promet i posredovanje nekretninama i Gradu Rijeci u vrijednosti od 4.002.983 kn kojima je podmirena obveza za povrat državnih poticajnih sredstava i obveza za povrat ulaganja Grada Rijeke.    Navedenim sredstvima financirana je izgradnja projekta Rujevica II. faza, Donja Drenova i Hostov breg I. faza. Podmirene obveze u izvještajnom razdoblju obuhvaćaju još i obveze za rashode poslovanja u iznosu od 1.529.220 kn.
Bilješka br. 4 – AOP 036
Stanje obveza na kraju izvještajnog razdoblja iznosi 55.612.212 kn, što sveukupno čini nedospjelu obvezu  na kraju izvještajnog razdoblja. 

5. BILJEŠKE UZ OBRAZAC RAS-FUNKCIJSKI

[bookmark: _Hlk31319060]Bilješka br. 1 – AOP 079
Agencija za društveno poticanu stanogradnju Grada Rijeke prema funkcijskoj klasifikaciji 061 Razvoj stanovanja, rashode poslovanja i rashode za nabavku nefinacijske imovine iskazala je u visini 2.460.974 kn.

6. BILJEŠKE UZ OBRAZAC P-VRIO

Bilješka br. 1 – AOP 001
Prema čl. 15. Pravilnika o proračunskom računovodstvu  bilo je značajnih promjena u vrijednosti imovine, ukupno povećanje vrijednosti i obujma imovine iznosi 498.087 kn, dok iznos ukupnog smanjenja vrijednosti i obujma imovine iznosi 496.449 kn.

